CELEX: 62011CN0530
Language: da
Date: 2011-10-18 00:00:00
Title: Sag C-530/11: Sag anlagt den 18. oktober 2011 — Europa-Kommissionen mod Det Forenede Kongerige Storbritannien og Nordirland

11.2.2012   
            
            
               DA
            
            
               Den Europæiske Unions Tidende
            
            
               C 39/7
            
         Sag anlagt den 18. oktober 2011 — Europa-Kommissionen mod Det Forenede Kongerige Storbritannien og Nordirland
   (Sag C-530/11)
   2012/C 39/11
   Processprog: engelsk
   
      Parter
   
   
      Sagsøger: Europa-Kommissionen (ved P. Oliver og L. Armati, som befuldmægtigede)
   
      Sagsøgt: Det Forenede Kongerige Storbritannien og Nordirland
   
      Sagsøgerens påstande
   
   
               —
            
            
               Det fastslås, at Det Forenede Kongerige Storbritanien og Nordirland har tilsidesat sine forpligtelser i henhold til Europa-Parlamentets og Rådets direktiv 2003/35/EF (1) om mulighed for offentlig deltagelse i forbindelse med udarbejdelse af visse planer og programmer på miljøområdet og om ændring af Rådets direktiv 85/337/EØF (2) og 96/61/EF (3) for så vidt angår offentlig deltagelse og adgang til klage og domstolsprøvelse idet det ikke har gennemført direktivets artikel 3, stk. 7, og artikel 4, stk. 4, fuldstændigt og korrekt.
            
         
               —
            
            
               Det Forenede Kongerige Storbritanien og Nordirland tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I henhold til artikel 3, stk. 4, og artikel 4, stk. 4, i Europa-Parlamentets og Rådets direktiv 2003/35/EF må retslige procedure på miljøområdet ikke være uoverkommeligt dyre. Disse bestemmelser gennemfører artikel 9, stk. 4, i Århuskonventionen om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet, som er blevet tiltrådt af Unionen samt de fleste medlemsstater.
   Kommissionen har gjort gældende, at Det Forenede Kongerige ikke har gennemført disse bestemmelser i alle af dets tre jurisdiktioner (England og Wales, Skotland og Nordirland).
   Kommissionen har på baggrund af en analyse af de regler og den praksis, der finder anvendelse i disse jurisdiktioner, samt en undersøgelse af begrebet »uoverkommeligt dyre« retssager gjort gældende, at Det Forenede Kongerige ikke har gennemført disse bestemmelser korrekt.
   
      (1)  Europa-Parlamentets og Rådets direktiv 2003/35/EF af 26.5.2003 om mulighed for offentlig deltagelse i forbindelse med udarbejdelse af visse planer og programmer på miljøområdet og om ændring af Rådets direktiv 85/337/EØF og 96/61/EF for så vidt angår offentlig deltagelse og adgang til klage og domstolsprøvelse — Erklæring fra Kommissionen (EUT L 156, s. 17).
   
      (2)  Rådets direktiv 85/337/EØF af 27.6.1985 om vurdering af visse offentlige og private projekters indvirkning på miljøet (EFT L 175, s. 40).
   
      (3)  Rådets Direktiv 96/61/EF af 24.9.1996 om integreret forebyggelse og bekæmpelse af forurening (EFT L 257, s. 26).